Cynthia Neerbek (cneerbek) on Pinterest
How childhood is essential FREE Samples: Jasper Varuna Waterproof Engineered Hardwood Collection Smoky Pearl / White Oak / 5"
Smoky Pearl / White Oak / 5"
In Stock 11,076 sq ft available
Style: Smoky Pearl Buy Old Gouda Cheese online! Order the cheese at KaasKraam!
-- Please Select -- 300 gram	300 gram €3.89	500 gram	500 gram €6.49	750 grams	750 grams €9.74	1000 gram	1000 gram €12.98	1500 gram	1500 gram €19.47
€4.99 As low as: €2.99
Cheese Platter of Dutch Cheese (10 people) Bettina Valentino besoek Laerskool Jan van Riebeeck
As julle haar nog nie ken nie, moet julle ’n plan maak. Koop haar sommer nou.
Bettina is ’n eiewyse meisietjie wat nie hou daarvan dat haar simpel onnie sê sy moet altyd in pastelle verf nie. Sy wil swart en wit gebruik! Sy wil hê dat haar kuns iets moet beteken!
Bettina het op Vrydag 20 Augustus 2010 by Jan van Riebeeck Laerskool gaan inloer. Niki Daly en Philip de Vos was daar om haar te verwelkom. Niki Daly het die teks geskryf en geïllustreer, terwyl Philip de Vos die boek puik vertaal het na Afrikaans.
Susan Joubert, die skool se bibliotekaresse, het almal laat welkom voel.
Die hele storie is gereël deur Verushka van The Book Lounge. Verushka se kennis van kinderboeke is ongelooflik.
Protea se bemarker, Xavier Nagel, het ook gehelp met die reëlings.
En die meeste van die Protea se Kaapse personeel was daar.
Niki het die leerders gewys dat kuns soms alledaags lyk – ’n bietjie soos ’n T-hemp.
Kubisme en ’n hele aantal ander kunsvorme is ook bespreek. Nie net het die leerders dus pret gehad nie – hulle het baie geleer ook. (Die hele boek is vol kuns, koop dit gerus!)
Die kinders was vasgenael.
Hulle moes selfs ’n stukkie oor die dadaïsme vertaal – dit was baie pret!
Uiteindelik moes die kinders self kuns maak.
Almal het deelgeneem, maar net een groep kon wen.
Hier is Niki Daly en Verushka by die wenners van die Bettina Valentino-kunskompetisie.
En hier is die wenprent.
Melt op RSG!
Hier is ’n SMS van Melt wat ek pas ontvang het:
Gaan leen tog ’n draadloos as jy nie een het nie. Ek is Dinsdagaand om 22:00 op RSG met Margot Luyt. Dan hoor julle hoe klink die gedigte en ek voel sommer very important. Melt X
Dit sal wees Dinsdag 24 Augustus 2010. En die X is ’n soentjie, hoop ek. (Anders het Melt ’n groter aktivis geword as wat ek dink 😉
En, hou julle BookSA dop? Onse Melt was op die hoofblad vanoggend.
Gaan besoek gerus ons ruimte op http://protea.book.co.za/
Vaarwel aan die koeltorings by Athlone in Kaapstad
My vriend Awie was een van die fotograwe wat ontsettend moeite gedoen het om die koeltorings by Athlone se laaste oomblikke vas te vang.
Hier is ses van sy foto’s – hulle is beter as die meeste persfoto’s wat ek gesien het.
(Alle foto’s deur Awie Badenhorst. Onthou hom as julle ’n fotograaf nodig het.)
Fiona Coyne deur Philip de Vos se lens
Augustus 21, 2010 in Sonder kategorie
Philip de Vos stuur vanoggend vir my ’n e-pos waarin hy sê hy het oor Fiona Coyle geblog. Lees dit self, ek kan nie dit oorvertel nie. Philip is ’n baie fyn woordkunstenaar en hierdie inskrywing is oor en oor die moeite werd. Hier is die skakel.
Philip het Fiona geken uit sy dae as operasanger. Hy het haar afgeneem vir Milieu. Ek het vanoggend weer deur Milieu gaan blaai. Gedruk en in swart en wit lyk Fiona nóg meer weerloos as op Philip se blog. Ken julle Milieu? Indien nie, is dit ’n moet vir enige boekrak. Kliek hier…
Wanneer julle Philip se inskrywing oor Fiona lees, sal julle ook die volgende deel van my blog verstaan.
Philip het op 11 Augustus vir my die volgende e-pos gestuur:
Net om te laat weet dat my blog op Versindaba nou een jaar oud is met 41 inskrywings vir dié wat lus het om dalk in te loer
Ek het só daarvan gehou dat ek belowe het ek sal op my blog ’n skakel plaas na syne. Maar, die tyd, die tyd …
Daarom doen ek dit nou. Lees asseblief Philip se hele blog. Die vorige inskrywing handel oor Mozart se skatologiese rympies. Voor daardie een behandel Philip die lewe van W.S. Gilbert (dink “Gilbert and Sullivan”).
Nou, ja. Dalk het Facebook en blogs ’n groter sosiale impak as wat ons dink. Ek weet ek is tans te stil, sorry Bobby & kie, maar … ek probeer!
(Ek hoop om binnekort meer te vertel oor wat Philip de Vos Vrydagoggend aangevang het – ek het foto’s om dit te bewys!)
Nou, ja. Pruimtwak het my behoorlik op hol gesit met daardie mosbolletjies. Hiermee dan my tweede skryfsel oor mos.
gerolamo marcello was glo die eerste
om die reclyning nude to plaas
in ’n staat van naakte onskuld
voor ’n ieder jan, piet en jagse klaas
cacon, léger, chagall, matisse,
wheeler, casorati, bonnard en wiertz,
corot, de chirico, kirchner, gauguin (in swart)
millet, baudry, ingres, boucher en velazquez
húlle dop haar om
plaas die deelteken sekuur
en skilder tog so mooi
die welling, sag en soet
van ’n vrou se mosbollekker ronde boud
Ek kon nie help nie, ek moes deelneem aan Pruimtwak se uitdaging. Hier is my eerste rympie:
mos glo mos gelos
vir die beskuite
net hieso, buite
mos groei glo mos
nie op rollende klippe nie
mos bly glo mos
nie ver van smakkende lippe nie
nou’s da mos nie beskuite nie
Vir alle sterk vroue
Gisteraand was ek by die opening van die eenpersoonstuk As die broek pas met Antoinette Kellermann in die rol.
Dit is ’n vertaling van Manfred Krage se Jacke wie Hose – ’n swaar stuk wat afspeel net voor en net na die Tweede Wêreldoorlog.
Marthinus Basson was verantwoordelik vir die regie en die stel. Julle kan dus dink dat alles puik was – Kellerman was natuurlik ook ongelooflik.
Gaan heen en gaan geniet dit – alle sterk vroue moet hulself soheentoe neem (okay, Droomkind, Krokodil en vriendinne?).
Die Afrikaanse stuk speel in die Fugard tot 21 Augustus en dan doen Kellerman dit weer in Engels van 24 tot 28 Augustus. (Die Engelse titel is Man to man.)
Gaan heen sterk vroue – en mans wat nie bang is vir broekdraers nie. Dis ’n wille stuk, maar dis ’n goeie stuk.
(Hoe bitter hartseer – en ironies – is dit nie dat ek dit skryf so baie kort na die dood van Fiona Coyne nie. Nie net was sy die kragdadige stem agter South Africa’s Weakest Link nie, sy wás in eie reg ’n fenomeen.)
Wel, Kellerman is ook ’n fenomeen. Gaan heen en gaan geniet ’n baie interessante stuk oor menswees, vrouwees én manwees …
Louise Prinsloo op die radio
Ek weet ek blog te min, maar ek slaap ook te min op die oomblik.
Wil julle egter vertel van ’n stunning boek en ’n ewe lekker outeur. Lukas, die geliefde geneesheer, deur Louise Prinsloo, hoort in enige moeder se kerskous. Ek sal julle later meer oor die boek vertel, maar luister asseblief môre (Vrydag 13 Augustus) na die onderhoud wat Radio Namakwaland met Louise gaan voer.
Julle kan in elk geval nie die huis verlaat op Vrydag die 13de nie!-)
Die onderhoud word om 09h30 uitgesaai.
Luister daarna op die internet as julle buite die opvangsgebied woon.
Of koop die boek. Dis by alle goeie winkels te kry.
Ek sal later meer vertel.